Scandal imens, în plină zi, în Timişoara. Un taximetrist s-a enervat la culme pe un alt şofer şi a încercat să îi smulgă numărul de înmatriculare.

Întâmplarea s-a petrecut în calea Buziaşului din Timişoara, o zonă industrială a oraşului. Scandalagiul i-a tăiat calea unui alt şofer, iar când cel din spate a claxonat, acesta şi-a ieşit din minţi. A oprit maşina şi s-a dus glonţ la conducătorul auto care încerca să îi atragă atenţia.

A încercat să-i lovească şi să-i distrugă maşina. După apariţia imaginilor în spaţiul public poliţia ar putea interveni, iar taximetristul riscă deschiderea unui dosar penal pentru distrugere.